PATVIRTINTA

Joniškio r. Skaistgirio gimnazijos

direktoriaus 2022 m. sausio 21 d.

įsakymu Nr. V-3

**RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS PARODOS „KAIP AŠ MYLIU LIETUVĄ“ NUOSTATAI**

**I SKYRIUS**

**BENDROSIOS NUOSTATOS**

1. Respublikinės specialiųjų ugdymosi poreikių turinčių mokinių virtualios parodos „Kaip aš myliu Lietuvą“, skirtos kovo 11-osios Lietuvos Nepriklausomybės atkūrimo dienai paminėti (toliau – virtuali paroda) nuostatai reglamentuoja parodos tikslą ir uždavinius, dalyvius ir organizavimo tvarką, baigiamąsias nuostatas.

2. Pastaruoju metu ypač daug kalbama apie sensoriką, jos svarbą. Sensorinė integracija – tai centrinės nervų sistemos gebėjimas jungti, sisteminti iš kūno bei aplinkos gaunamą informaciją. Todėl mokytojų, pagalbos specialistų padedami mokinukai per pojūčius (uoslę, skonį, garsą, regą, lytėjimą) ieškos kūrybinių sprendimų, kuriuos užfiksuos savo nuotraukose/koliažuose. Kiekvienas kūrybinis darbas – tai vaikų meno pagalba išreikšta didelė pagarba ir meilė Lietuvai.

**II SKYRIUS**

 **PARODOS TIKSLAS IR UŽDAVINIAI**

2. Parodos tikslas – ugdyti meilės, pasididžiavimo, pilietiškumo jausmą savo kraštui.

3. Uždaviniai:

3.1. Tyrinėti visais pojūčiais savo kraštą, gyvenamą vietą, skatinti pastabumą, kūrybiškai išreikšti savo potyrius.

3.2. Skatinti vaikų kūrybiškumą įgyvendinant kūrybines idėjas, fantazijas, svajones;

3.3. Ugdyti kūrybinę, meninę raišką, išradingumą, originalumą.

**III SKYRIUS**

**KONFERENCIJOS DALYVIAI**

4. Virtualioje parodoje kviečiami dalyvauti bendrojo lavinimo mokyklų 1-7 klasių mokiniai, turintys specialiųjų ugdymosi poreikių ir specialiųjų mokyklų mokiniai, mokiniams padėsiantys mokytojai, klasių auklėtojai, pagalbos mokiniui specialistai.

 **IV SKYRIUS**

 **ORGANIZAVIMO TVARKA**

5. Parodos nuostatai skelbiami Joniškio r. Skaistgirio gimnazijos internetinėje svetainėje adresu: <https://www.skaistgiris.joniskis.lm.lt/index.php/apie-gimnazija/projektai>

6. Paroda skirta bendradarbiavimo plėtrai tarp Lietuvos ugdymo įstaigų bendruomenių.

7. Organizacinė darbo grupė:

Joniškio r. Skaistgirio gimnazijos vyr. specialioji pedagogė Sima Čirpienė, socialinė pedagogė metodininkė Violeta Rudienė, logopedė Jūratė Šimkuvienė, psichologė Aušra Sakalienė, Joniškio r. švietimo centras.

8. Projekto trukmė: 2022 m. vasario 7 d. – 2022 m. vasario 28 d.

9. Nuotraukos siunčiamos el. paštu: simacirpiene@gmail.com

10. Darbai gali būti individualūs arba kolektyviniai; darbų skaičius iš vienos ugdymo įstaigos neribojamas.

11. Mokiniai, padedami mokytojų, pagalbos specialistų, tėvelių/globėjų fotografuoja ir siunčia nurodytu adresu.

 12. Prie įkeltų nuotraukų būtina parašyti ugdymo įstaigos pavadinimą, vardą ir pavardę, padėjusio mokiniui (-niams) mokytojos/ų vardą pavardę. (Dalyvio kortelė)

13. Nuo 2022-03-10 atsiųstos dalyvių „KAIP AŠ MYLIU LIETUVĄ“ nuotraukos/koliažai bus patalpinti Joniškio r. Skaistgirio gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

**V. BAIGIAMOSIOS NUOSTATOS**

13. Parodos dalyviai bus apdovanoti padėkos raštais, kurie juos pasieks nurodytu el. pašto adresu (Priedas Nr. 1.)

14. Mokinius, parodai rengusieji pedagogai, registruojasi per **Semi +**. Visi užsiregistravę ir dalyvavę virtualioje parodoje gaus Joniškio rajono savivaldybės Švietimo centro metodines pažymas, kurias ras Joniškio rajono švietimo centro tinklapyje el. paštas. http://www.sc.joniskis.lm.lt (skirtukas: Renginiai/ Pažymos).

15. Papildoma informacija teikiama telefonu (8 682) 54223, ir el. paštu: simacirpiene@gmail.com

16. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, klasė, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigos socialiniuose tinkluose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Priedas 1**

**Paraišką prašome išsiųsti elektroniniu paštu:** simacirpiene@gmail.com

iki 2022-02-28.

**Virtualioje parodoje dalyvaujančios ugdymo įstaigos pavadinimas :**

**............................................................................................................................................**

**Padėkos raštai išsiunčiami šiuo el. paštu :**

**.............................................................................................................................................**

**DALYVIO KORTELĖ**

|  |  |
| --- | --- |
| **Autoriaus(-ių) vardas, pavardė, klasė** |  |
| **Mokytojo vardas, pavardė** |  |
| **Ugdymo įstaigos pavadinimas** |  |